Sacrosancto et exorabili loco Cluniaco, ubi donnus Maiolus abba preesse videtur, et sanctis apostolis Petro et Paulo, dono ego Warnerius meam hereditatem, quæ est sita in pago Matiscensi, in agro Cosenacensi, in villa Tiziaco, omnia in omnibus, in pratis, in silvis, in campis, in vineis, curtilis, exitibus et regressibus, quicquid mihi paterno vel materno jure obvenit, vel per memet ipsum conquisivi, excepta una parte quam filiis meis reservavi; et faciant supradicti loci seniores quicquid voluerint. Qui autem contradicere voluerit, iram incurrat Dei omnipotentis. S. Warnerii, presbiteri, qui fieri et firmare rogavit. S. Girardi. S. Bernardi. S. Lantberti. S. Rotlandi. S. Arnaldi. S. Arnulfi. S. Walterii. S. Rainbaldi. S. Adalardi. Girardus scripsit die martis, mense novembri, anno XXIII Lotharii regis.